Sklep Splošnega sodišča z dne 27. oktobra 2016 – Port autonome du Centre et de l'Ouest in drugi/Komisija
(Zadeva T-116/16)1
(Ničnostna tožba – Državna pomoč – Davek od dohodkov pravnih oseb – Pomoč belgijskim pristaniščem, ki jo je odobrila Belgija – Dopis Komisije, s katerim predlaga primerne ukrepe – Akt, zoper katerega ni pravnega sredstva – Nedopustnost)
Jezik postopka: francoščina
Stranke
Tožeče stranke: Port autonome du Centre et de l’Ouest SCRL (La Louvière, Belgija), Port autonome de Namur (Namur, Belgija), Port autonome de Charleroi (Charleroi, Belgija), Port autonome de Liège (Liège, Belgija), Région wallonne (Belgija) (zastopnik: J. Vanden Eynde, odvetnik)
Tožena stranka: Evropska komisija (zastopnika: S. Noë in B. Stromsky, agenta)
Predmet
Predlog na podlagi člena 263 PDEU za razglasitev ničnosti domnevnega sklepa o državni pomoči SA.38393 (2015/E) – Obdavčitev pristanišč v Belgiji, priloženega dopisu Komisije z dne 22. januarja 2016 in katerega namen je predlagati primerne ukrepe v Kraljevini Belgiji.
Izrek
Tožba se zavrže kot nedopustna.
Port autonome du Centre et de l’Ouest SCRL, Port autonome de Namur, Port autonome de Charleroi, Port autonome de Liège in Région wallonne nosijo lastne stroške in stroške, ki jih je priglasila Evropska komisija.
____________
1 UL C 175, 17.5.2016.